cyanic-selkie/wikianc huggingface dataset:
মঈদুল হাসান
মুক্তিযুদ্ধে অবদান
সাংবাদিকতা ছেড়ে দিয়ে মঈদুল হাসান একসময় সম্পাদকীয় লেখা একরকম বন্ধ করে দেন। ছয় বছর পর তিনি ১৯৭১ সালে প্রবাসী মুজিবনগর সরকারের প্রধানমন্ত্রী তাজউদ্দীন আহমদের ঘনিষ্ঠ সহযোগী হিসেবে পালন করেন অনেক গুরুত্বপূর্ণ দায়িত্ব। মুজিবনগর সরকারের পক্ষে ভারতের উচ্চপর্যায়ের নীতিনির্ধারক সঙ্গে আলাপ-আলোচনা ছিল তার অন্যতম দায়িত্ব। উপধারা একাত্তর: মার্চ-এপ্রিল থেকে কিছু কথা উদ্ধৃত করা হলোঃ "[অধ্যাপক] ড্যানিয়েল থর্নার আমাকে বলেন, [ভারতের প্রধানমন্ত্রীর সচিব] পি এন হাকসার পরদিন বেলা ১১টায় আমাদের ‘কফি খেতে ডেকেছেন’। আমি ধরে নিই, প্রকৃত আলোচনার সময় ততটা লম্বা না-ও হতে পারে। কাজেই আগের কয়েকটা দিন যেসব তথ্য ও সমীক্ষা সংগৃহীত হয়েছে, সেগুলো বিবেচনায় রেখে তাজউদ্দীন যে কিছু জানতে চেয়েছিলেন, তার উপস্থাপন ফলপ্রসূ করার জন্য আমি গুছিয়ে নোট করে নিই।"
প্রকাশিত বই
মঈদুল হাসানের সবচেয়ে জনপ্রিয় এবং বহুউল্লেখিত বই হচ্ছে মূলধারা '৭১। এছাড়াও তার আরও অনেক বই আছে। তার উল্লেখযোগ্য কিছু বইঃ
মেনলো পার্ক, ক্যালিফোর্নিয়া
মেনলো পার্ক মার্কিন যুক্তরাষ্ট্রের ক্যালিফোর্নিয়ায় সান ফ্রান্সিসকো বে এরিয়ার, সান মাতিও কাউন্টি, ক্যালিফোর্নিয়ার সান মাতো কাউন্টি এর পূর্ব প্রান্তে অবস্থিত একটি শহর। এটি উত্তর এবং পূর্ব দিকে সান ফ্রান্সিসকো উপসাগর দ্বারা সীমিত। পূর্ব পালো আলতো, পালো আলটো, এবং স্ট্যানফোর্ড দক্ষিণে; এথার্টন, উত্তর ফেয়ার ওক, এবং রেডউড সিটি পশ্চিমে। মেনলো পার্ক ক্যালিফোর্নিয়া এবং মার্কিন যুক্তরাষ্ট্রের রাজ্যের সবচেয়ে শিক্ষিত শহরগুলির মধ্যে একটি; ২৫ বছর বয়সের প্রায় ৭০% অধিবাসীরা স্নাতক ডিগ্রী বা উচ্চতর অর্জন করেছেন।
২০১০ মার্কিন যুক্তরাষ্ট্রের আদমশুমারি অনুসারে মেনলো পার্কের ৩২,০২৬ জন বাসিন্দা ছিল, যা ২০১৬ সালে বেড়ে ৩৩,৮৮৮ জনে দাঁড়িয়েছে ।
মেনলো পার্কে ফেসবুকের প্রধান কার্যালয় অবস্থিত।
নলেজ গ্রাফ
ডান|থাম্ব|Knowledge Graph data about Thomas Jefferson displayed on [[গুগল অনুসন্ধান|Google Search, as of January 2015]] নলেজ গ্রাফ (knowledge Graph) হলো গুগ লে তথ্য অনুসন্ধানের জন্য একটি সেবা, যা অনুসন্ধানে প্রাপ্ত তথ্যের উপস্থাপনাকে উন্নত এবং সুশৃঙ্খলিত করে। এর ফলে বিভিন্ন উৎস থেকে. সংগৃহীত তথ্য ব্যবহারকারীদের জন্য একটি তথ্যছক হিসেবে প্রদর্শিত হয়। ২০১২ সালের মে মাস থেকে যুক্তরাষ্ট্রে এই সেবা চালু করে। ফ্রিবেসের অংশ হিসেবে এটি চালু করা হয়। তথ্যছক দ্বারা আচ্ছাদিত নলেজ গ্রাফ উল্লেখযোগ্যভাবে জনপ্রিয়তা পায়। মাসিক ১০০ বিলিয়ন বার তথ্য অনুসন্ধানের মধ্যে নলেজ গ্রাফ প্রায় এক তৃতীয়াংশ বার তথ্য উপস্থাপনে সফল হয়। নলেজ গ্রাফ থেকে প্রাপ্ত তথ্য ছক আকারে উপস্থাপন করা হয়। কম্পিউটারের ক্ষেত্রে নলেজ গ্রাফ পাতার ডান দিকে উপরে প্রদর্শিত হয় এবং মোবাইলের ক্ষেত্রে একদম উপরে। এই তথ্য সংগৃহীত হয় বেশ কিছু উৎস থেকে। যেমনঃ  সিআইএ ওয়ার্ল্ড ফ্যাক্টবুক, উইকিউপাত্ত এবং উইকিপিডিয়াত।  খুব দ্রুততার সাথে নলেজ গ্রাফ এর পরিসর আকারে বৃদ্ধি পায়। শুরু হওয়ার সাত মাসের মধ্যে ৫৭০ মিলিয়ন ভুক্তি এবং ১৮ বিলিয়ন ঘটনা আচ্ছাদিত করে। অক্টোবর, ২০১৬ সালে গুগল ঘোষণা দেয় যে নলেজ গ্রাফ-এ ৭০ বিলিয়ন ঘটনা লিপিবদ্ধ করা হয়েছে।  নলেজ গ্রাফ বাস্তবায়নে ব্যবহৃত প্রযুক্তির জন্য কোন অফিসিয়াল ডকুমেন্টেশন নেই।
নলেজ গ্রাফ থেকে প্রাপ্ত তথ্য গুগল এসিস্টেন্ট ও গুগল হোম ভয়েস অনুসন্ধানে উত্তর দিতে সরাসরি ব্যবহার করা হয়।
ইতিহাস
১৬ মে, ২০১২ তারিখে গুগল নলেজ গ্রাফ এর ঘোষণা দেয়। প্রাথমিকভাবে শুধুমাত্র ইংরেজি ভাষায় নলেজ গ্রাফ প্রদর্শিত হতো। এরপরে স্প্যানিশ, ফরাসি, জার্মান, পর্তুগিজ, জাপানি, রাশিয়ান এবং ইতালিয়ান ভাষায় এর কার্যক্রম শুরু হয়।  ২০১৭ সাল থেকে বাংলা ভাষা যুক্ত হয় এর সাথে।
তথ্যসূত্রের অভাব
নলেজ গ্রাফ এ প্রদর্শিত তথ্যের কোন তথ্যসূত্র থাকে না। তাই সাধারণ মানুষের পক্ষে তথ্যের সত্যতা যাচাই করা প্রায় অসম্ভব হয়ে পড়ে।
উইকিপিডিয়া নিবন্ধ পাঠ হ্রাস
নলেজ গ্রাফ এ প্রাথমিক তথ্য পাওয়ায় অনেকেই বিস্তারিত পড়তে উইকিপিডিয়ায় যান না, এতে করে উইকিপিডিয়া নিবন্ধ পাঠ হ্রাস পেয়েছে, যদিও নলেজ গ্রাফ এর অধিকাংশ তথ্যই উইকিপিডিয়া থেকে নেয়া।
কন্সতান্তিন কারাতেওদোরি
কন্সতান্তিন কারাতেওদোরি (গ্রিক: Κωνσταντίνος Καραθεοδωρής) (১৩ সেপ্টেম্বর, ১৮৭৩ – ২ ফেব্রুয়ারি, ১৯৫০) ছিলেন একজন গ্রিক গণিতবিদ।
কন্সতান্তিন কারাতেওদোরি বার্লিনে জন্মগ্রহণ করেন। তার শৈশব কাটে ব্রাসেলসে। তার পিতা স্টেফানোস ছিলেন একজন আইনজীবী, তিনি বেলজিয়াম, সেন্ট পিটার্সবার্গ ও বার্লিনে অটোমান সাম্রাজ্যের রাষ্ট্রদূত হিসেবে দায়িত্ব পালন করেন। তার মাতা দেস্পিনা (জন্মনাম পেত্রোকক্কিনোস) ছিলেন চিওস দ্বীপের অধিবাসী। তার পিতামাতা দুজনেই গ্রিক ছিলেন। কারাতেওদোরির পরিবার বসনোচরি বা ভিসা থেকে আগত, যা কন্সতান্তিনোপলের প্রতিষ্ঠিত ও সম্মানিত স্থান ছিল এবং এই পরিবারের সদস্যরা বিভিন্ন গুরুত্বপূর্ণ সরকারি পদে অধিষ্ঠিত ছিল।
আর্থার কেলি
আর্থার কেলি (Arthur Cayley) (১৬ই আগস্ট, ১৮২১—২৬শে জানুয়ারি, ১৮৯৫) একজন ব্রিটিশ গণিতবিদ। তিনি বিপরীত ম্যাট্রিক্সের ধারণাসহ ম্যাট্রিক্সের তাৎপর্য তুলে ধরেন এবং এটা তিনি ১৮৫৩ খ্রিষ্টাব্দে প্রকাশ করেন। পরবর্তীতে তিনি ১৮৫৮ খ্রিষ্টাব্দে তার পত্রিকা “Memoir on the theory of Matrices” এ প্রথমে বিশ্লেষণমূলকভাবে ম্যাট্রিক্সকে প্রকাশ করেন। এ কারণে তাকে ম্যাট্রিক্স এর ”জনক” বলা হয়। বিখ্যাত পদার্থবিজ্ঞানী হাইজেনবার্গ ১৯২৫ খ্রিষ্টাব্দে কোয়ান্টাম বলবিদ্যায় ম্যাট্রিক্সের প্রথম ব্যবহার শুরু করেন। গণিতে সমীকরণ জোটের সমাধান, পরিসংখ্যানের সম্ভাবনা তত্ত্বে , উচ্চতর অর্থনীতিতে, ব্যবসায় গণিতে আয়-ব্যয় হিসাব বিনিয়োগ করতে হবে তা বিপরীত ম্যাট্রিক্সের সাহায্যে সহজে নির্ণয় করা যায়।
অপরাজিতা আঢ্য
অপরাজিতা আঢ্য (জন্ম: ২২ ফেব্রুয়ারি ১৯৭৮) একজন ভারতীয় বাঙালি টেলিভিশন ও চলচ্চিত্র অভিনেত্রী।
কর্মজীবন
তিনি প্রাক্তন চলচ্চিত্রে সেরা সহায়ক চরিত্রের জন্য ফিল্মফেয়ার পুরস্কার (পূর্ব) লাভ করেন।ফিল্ম ফেয়ার (পূর্ব) ২০২১ সেরা সহ অভিনেত্রী ছবি (চিনি) Bengal film and journalist পুরস্কার সেরা অভিনেত্রী (চিনি) ২০২১ Fafda2021film (চিনি) Tele cine award 2021 (চিনি) আনন্দ লোক ২০২২ একান্নবর্তী। বঙ্গবিভূষন ২০১৪। এবং সর্ব টেলিভিশন পুরস্কার।
আইফেল টাওয়ার
thumb|আইফেল টাওয়ার আইফেল টাওয়ার (La Tour Eiffel লা তুর্‌ ইফেল্‌) প্যারিস শহরে অবস্থিত সুউচ্চ একটি লৌহ কাঠামো যা ফ্রান্সের সর্বাধিক পরিচিত প্রতীক। গুস্তাভো আইফেল নির্মিত ৩২০ মিটার তথা ১০৫০ ফুট উচ্চতার এই টাওয়ারটি ছিল ১৮৮৯ খ্রিষ্টাব্দ থেকে পরবর্তী ৪০ বছর যাবৎ পৃথিবীর উচ্চতম টাওয়ার। গুস্তাভো ইফেল রেলের জন্য সেতুর নকশা প্রণয়ন করতেন এবং টাওয়ারটি নির্মাণে তিনি সেই অভিজ্ঞতা কাজে লাগিয়েছিলেন। ১৮,০৩৮ খণ্ড লোহার তৈরি বিভিন্ন আকৃতির ছোট-বড় কাঠামো জোড়া দিয়ে এই টাওয়ার তৈরি করা হয়েছিল। ৩০০ শ্রমিক এই নির্মাণ যজ্ঞে অংশ নিয়েছিল। এটির উপর দুইবার অ্যান্টেনা স্থাপনের ফলে আইফেল টাওয়ারের বর্তমান উচ্চতা ৩৩০ মিটার (১০৮৩ ফুট)।
সময় পরিক্রমা
১০ সেপ্টেম্বর ১৮৮৯
টমাস এডিসন এই তোরণটি পরিদর্শন করেন। তিনি নিম্নলিখিত বার্তাটি লিখে পরিদর্শন বইয়ে স্বাক্ষর করেন, “শ্রদ্ধা জানাই সেই সাহসী প্রতিষ্ঠাতা ও প্রকৌশলী এম আইফেলের প্রতি আধুনিক প্রকৌশলের নিদর্শনস্বরূপ এই বিশাল ও মৌলিক সৃষ্টির জন্য যিনি টমাস এডিসন, বন ডিউ এর মত বিশ্ববিখ্যাত প্রকৌশলীসহ সকল প্রকৌশলীদের জন্য গর্বের এবং মর্যাদার”।thumbnail|right|নির্মানাধীন আইফেল টাওয়ার, জুলাই ১৮৮৮
১৯১০
ফাদার থিওডর উলফ টাওয়ারের পাদদেশ এবং চূড়ার বিকিরিত শক্তি পরিমাপ করেন যা প্রত্যাশার চেয়ে অনেক বেশি ছিল এবং কসমিক রশ্মি(Cosmic Ray) তখনই প্রথম আবিষ্কার হয়।
ফ্রাঞ্জ রেইচেল্ট নামক একজন ফরাসি দর্জি তার নিজের তৈরী প্যারাস্যুট নিয়ে আইফেল টাওয়ারের ৬০ মিটার উচ্চতা থেকে লাফিয়ে পড়েন এবং মৃত্যু বরণ করেন।
১৯১৪
টাওয়ারে অবস্থিত একটি রেডিও ট্রান্সমিটার মার্নের প্রথম যুদ্ধের (The First War of Marne) সময় জার্মান বেতার যোগাযোগ ব্যবস্থায় প্রতিবন্ধকতা তৈরি করে।
১৯২৫
ভিক্টর লাস্টিগ নামক একজন শিল্পী টুকরো ধাতব হিসেবে টাওয়ারটি বিক্রি করেন দু’টি ভিন্ন কিন্তু সম্পর্কিত সময়ে।
১৯৩০
মার্কিন যুক্তরাষ্ট্রের নিউ ইয়র্ক শহরে ক্রাইসলার ভবন তৈরী হবার পর আইফেল টাওয়ার পৃথিবীর সর্বোচ্চ কাঠামোর মর্যাদা হারায়।
১৯২৫-১৯৩৪
টাওয়ারের চারদিকের তিন দিকেই "সিত্রোয়াঁ"(Citroen)’’ মোটর গাড়ির জন্য আলোক সজ্জিত করা হয় যা সেই সময় বিশ্বের সর্বোচ্চ উচ্চতায় স্থাপিত বিজ্ঞাপন চিত্র ছিল।
১৯৪০-১৯৪৪
প্যারিস জার্মানির অধীনস্থ থাকাকালীন ১৯৪০ খ্রিস্টাব্দে ফরাসিরা টাওয়ারের লিফটের তার কেটে ফেলে। ফলস্বরূপ এডলফ হিটলারকে পদব্রজে চূড়ায় উঠতে হয়েছিল। তখন এমনটি বলাবলি হতো যে হিটলার ফ্রান্স বিজয় করলেও আইফেল টাওয়ার বিজয় করতে পারেন নি।
৩ জানুয়ারি ১৯৫৬
টাওয়ারের ঊর্ধভাগ আগুনে পুড়ে বিনষ্ট হয়।
১৯৫৭
বর্তমান রেডিও অ্যানটিনাটি টাওয়ারের শীর্ষে স্থাপন করা হয়।
১৯৮০
টাওয়ারের মধ্যবর্তী উচ্চতায় রেস্তোরাঁ এবং তা তৈরীতে দরকারি লৌহগুলো খুলে পৃথক করে রাখা হয়। নিউ অরলিনস, লুসিয়ানায় এসব পুণঃস্থাপন করা হয়। thumbnail|right|উপর থেকে নিচে তাকালে
৩১ মার্চ ১৯৮৪
রবার্ট মরিয়ার্টি টাওয়ারের বৃত্তাকার অংশ দিয়ে একটি ‘বিচক্রাফ্ট বনানজা’(‘’Beechcraft Bonanza’’) উড়ান।
১৯৮৭
এ. জে. হ্যাকেট আইফেল টাওয়ারের শীর্ষ থেকে প্রথমবারের মত ‘বাঙ্গী লম্ফন’(‘’bungee jumps’’) করেন, ভূমিতে পৌছানোর পর তিনি প্যারিস পুলিশ কর্তৃক গ্রেফতার হন।
২৭ অক্টোবর ১৯৯১
থিয়েরী ডিভক্স টাওয়ারের দ্বিতীয় স্তর অনেকগুলো বাঙ্গী লম্ফন করেন যা অননুমোদিত ছিল। প্রশাসনিক লোক পৌঁছানোর আগেই তিনি ছয়টি লম্ফন করেছিলেন।
১৪ জুলাই ১৯৯৫
জিন মাইকেল জার ‘’Concert For Tolerance’’ নামক একটি কনসার্টের আয়োজন করেন ইউনেস্কোকে (UNESCO) সহায়তা করার জন্য। সেখানে প্রায় ১৫ লক্ষ মানুষ উপস্থিত ছিল।
১৯৯৯
আইফেল টাওয়ারে প্যারিসের সহস্র বর্ষ উদযাপিত হয়। এই উপলক্ষে অত্যন্ত সুন্দরভাবে সম্পূর্ণ টাওয়ারটি আলোকোজ্জ্বল করা হয়।
২৮ নভেম্বর ২০০২
টাওয়ারে ২০০,০০০,০০০ তম অতিথি আগমন করে।
২২ জুলাই ২০০৩
টাওয়ারের সম্প্রচার কক্ষে আগুন ধরে যায়। ৪০ মিনিট পর সম্পূর্ণ আগুন নিয়ন্ত্রণে আসে।
২০০৪
টাওয়ারের প্রথম স্তরে স্কেটিং খেলার আয়োজন শুরু করা হয়।
২০০৮
ফ্রান্স ইউরোপীয় ইউনিয়নের দ্বিতীয়বারের মত সভাপতিত্ব পাওয়ায় ইফেল টাওয়ারে ১২টি দেশের পতাকা লাগানো হয় এবং নীল আলোয় সম্পূর্ণ ডুবিয়ে দেয়া হয়।
১৪ সেপ্টেম্বর ২০১০
সম্ভব্য বোমা হামলার আশঙ্কায় আইফেল টাওয়ার দর্শকদের জন্য বন্ধ করে দেয়া হয়। অণুসন্ধান চালিয়ে কোন বোমা পাওয়া না যাওয়ায় পরদিন আবারো তা খুলে দেয়া হয়।
সত্যম শিবম সুন্দরম
সত্যম শিবম সুন্দরম হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র যেটির পরিচালক এবং প্রযোজক দুটিই রাজ কাপুর ছিলেন। চলচ্চিত্রটিতে রাজ কাপুরের ভাই শশী কাপুর এবং শশীর প্রেমিকার চরিত্রে জিনাত আমান অভিনয় করেন। চলচ্চিত্রটির কাহিনী লিখেছিলেন জৈনেন্দ্র জৈন এবং চলচ্চিত্রটির কাহিনী শারীরিক এবং মানসিক ভালোবাসার মধ্যে এক পার্থক্য নিরূপণকারী কাহিনী হিসেবে আবর্তিত হয়।
ভাষাবিজ্ঞান
ভাষাবিজ্ঞান বলতে একটি সংশ্রয় (system) হিসেবে ভাষার প্রকৃতি, গঠন, ঔপাদানিক একক ও এর যেকোনো ধরনের পরিবর্তন নিয়ে বৈজ্ঞানিক গবেষণাকে বোঝায়। যারা এ বিষয়ে গবেষণা করেন তাদেরকে ভাষাবিজ্ঞানী বলা হয়।
ভাষাবিজ্ঞানীরা নৈর্ব্যক্তিক বৈজ্ঞানিক দৃষ্টিকোণ থেকে ভাষাকে বিশ্লেষণ ও বর্ণনা করেন; ভাষার সঠিক ব্যবহারের কঠোর বিধিবিধান প্রণয়ন তাদের উদ্দেশ্য নয়। তারা বিভিন্ন ভাষার মধ্যে তুলনা করে এদের সাধারণ উপাদান এবং অন্তর্নিহিত সূত্রগুলি নিরূপণের চেষ্টা করেন এবং এগুলিকে এমন একটি তাত্ত্বিক কাঠামোয় দাঁড় করাতে চেষ্টা করেন যে-কাঠামো সমস্ত ভাষার পরিচয় দিতে সক্ষম এবং ভাষাতে কোন ঘটনা ঘটার সম্ভাবনা নেই, সে ব্যাপারেও ভবিষ্যদ্বাণী করতে সক্ষম।
ভাষাসমূহের বৈজ্ঞানিক বিবরণ ছাড়াও এগুলির উৎপত্তি কীভাবে হয় ও শিশুরা কীভাবে ভাষা অর্জন করে এবং প্রাপ্তবয়স্ক ব্যক্তিরা কীভাবে মাতৃভাষা ব্যতীত অন্য নতুন ভাষা শেখে, সেগুলিও ভাষাবিজ্ঞানের আলোচ্য বিষয়। আবার ভাষাসমূহের নিজেদের মধ্যকার সম্পর্ক এবং সময়ের সাথে সাথে এগুলির পরিবর্তন নিয়েও এই শাস্ত্রে অধ্যয়ন করা হয়। কোনও কোনও ভাষাবিজ্ঞানী ভাষাকে একটি মানসিক প্রক্রিয়া হিসেবে বিবেচনা করেন এবং ভাষা উৎপাদন ও উপলব্ধি করার যে বিশ্বজনীন মানবিক ক্ষমতা,সেটির একটি তত্ত্ব দাঁড় করাতে চেষ্টা করেন। আবার অন্যান্য কিছু ভাষাবিজ্ঞানী সাংস্কৃতিক প্রেক্ষাপটে ভাষাকে দেখেন এবং মানুষের কথা বলার ভঙ্গি পর্যবেক্ষণ করে বোঝার চেষ্টা করেন মানুষ কীভাবে পরিবেশ ভেদে কর্মস্থলে, বন্ধুদের সাথে বা পরিবারের সদস্যদের সাথে যথাযথভাবে একই ভাষার বিভিন্ন রূপ প্রয়োগ করে।
ভাষা নিয়ে গবেষণা একটি অতি প্রাচীন শাস্ত্র হলেও কেবল উনিশ শতকে এসেই এটি বিজ্ঞানভিত্তিক "ভাষাবিজ্ঞান" নামীয় শাস্ত্রের রূপ নেয়। ভাষাবিজ্ঞানের তাত্ত্বিক দিক ও ব্যাবহারিক দিক দুই-ই বিদ্যমান। তাত্ত্বিক ভাষাবিজ্ঞানে ভাষার ধ্বনিসম্ভার (ধ্বনিতত্ত্ব ও ধ্বনিবিজ্ঞান), ব্যাকরণ (বাক্যতত্ত্ব ও রূপমূলতত্ত্ব) এবং শব্দার্থ (অর্থবিজ্ঞান) নিয়ে আলোচনা করা হয়। ব্যাবহারিক ভাষাবিজ্ঞানে অনুবাদ, ভাষা শিক্ষণ, বাক-রোগ নির্ণয় ও বাক-চিকিৎসা, ইত্যাদি আলোচিত হয়। এছাড়া ভাষাবিজ্ঞান জ্ঞানের অন্যান্য শাখার সাথে মিলে সমাজভাষাবিজ্ঞান, মনোভাষাবিজ্ঞান, গণনামূলক ভাষাবিজ্ঞান ইত্যাদির জন্ম দিয়েছে।
ভাষাবিজ্ঞানের শাখা
আবার ভাষাবিজ্ঞান জ্ঞানের অন্যান্য কিছু শাখার সাথে একত্রে মিলে জ্ঞানের কিছু আন্তঃশাস্ত্রীয় শাখা গঠন করেছে:
এছাড়া কিছু ভাষাবিজ্ঞানী প্রতীকী ভাষা, অব্যক্ত যোগাযোগ, প্রাণীদের মধ্যে যোগাযোগ ও অন্যান্য বিষয় (যেগুলো মুখের ভাষার সাথে সম্পর্কিত নয়) নিয়ে গবেষণা করেন।
কীভাবে সঠিকভাবে লিখতে বা পড়তে হয়, ভাষাবিজ্ঞানে তা নিয়ে গবেষণা করা হয় না। ভাষাবিজ্ঞান বিধানমূলক নয়, বরং বর্ণনামূলক। ভাষাবিজ্ঞানীরা অনেক সময় বিভিন্ন তথ্য উপস্থাপন করেন যা মানুষকে ভাষাবিষয়ক কোন সিদ্ধান্ত বা মূল্যায়নে সহায়তা করে, কিন্তু এই সিদ্ধান্ত বা মূল্যায়নগুলো ভাষিক বিজ্ঞানের অংশ নয়।
ভাষাবিজ্ঞানের উৎস
পাশ্চাত্যে খ্রিস্টপূর্ব ৫ম শতাব্দীর গ্রিক দার্শনিকেরা প্রথম ভাষার তত্ত্বের ব্যাপারে আগ্রহী হন। ভাষার উৎস ও গ্রিক ভাষার ব্যাকরণগত কাঠামো ছিল তাদের মূল বিতর্কের বিষয়। প্লাতো ও আরিস্তোত্‌ল্‌ ভাষার অধ্যয়নে গুরুত্বপূর্ণ অবদান রাখেন। ধারণা করা হয় প্লাতো-ই প্রথম বিশেষ্য ও ক্রিয়ার মধ্যে পার্থক্য করেন। খ্রিস্টপূর্ব ১ম শতাব্দীতে দিয়োনিসিয়ুস থ্রাক্স প্রথম পূর্ণাঙ্গ গ্রিক ব্যাকরণ রচনা করেন। এই প্রভাবশালী ব্যাকরণটিকে পরবর্তীকালে রোমীয় বা লাতিন ব্যাকরণবিদেরা মডেল হিসেবে গ্রহণ করেন এবং অনুরূপে তাদের কাজও পরবর্তীকালে মধ্যযুগ ও রেনেসাঁসের সময় লেখা সব ব্যাকরণকে প্রভাবিত করে। এ সময় ইউরোপে প্রচলিত বেশির ভাগ ভাষার ব্যাকরণবিদেরা গ্রিক ও লাতিন ব্যাকরণকে মান ও "শুদ্ধ" ব্যাকরণ গণ্য করে তাদের নিজ নিজ ভাষার জন্য বিধানমূলক ব্যাকরণ রচনা করেন। রেনেসাঁসের পরে পাশ্চাত্যের চিন্তাবিদেরা বিশ্বের অন্যান্য ভাষার ব্যাকরণের ব্যাপারে আগ্রহী হয়ে ওঠেন।
পাশ্চাত্যের বাইরে ভারতীয় উপমহাদেশে ভাষাবিষয়ক গবেষণার একটি স্বতন্ত্র ধারা অতি প্রাচীনকাল থেকেই বিদ্যমান ছিল। সংস্কৃত ব্যাকরণবিদেরা উদ্দেশ্য ও বিধেয়ের মধ্যে পার্থক্য করেন, এবং গ্রিক ব্যাকরণবিদদের মত বিশেষ্য ও ক্রিয়াপদ ছাড়াও অনুসর্গ ও অব্যয় নামের দুটি পদ আবিষ্কার করেন। ভারতীয় ব্যাকরণবিদদের মধ্যে সবচেয়ে বিখ্যাত হলেন পাণিনি (খ্রিস্টপূর্ব ৪র্থ শতাব্দী)। তবে তার বেশ কয়েক শতাব্দী আগে থেকেই ভারতে ব্যাকরণচর্চা শুরু হয়েছিল। পাণিনি-পূর্ব ব্যাকরণবিদদের মধ্যে সবচেয়ে বিখ্যাত হলেন যাস্ক (আনুমানিক খ্রিস্টপূর্ব ৮ম শতাব্দী)। যাস্ক তার ব্যাকরণে বিশেষ্য, ক্রিয়া, উপসর্গ ও নিপাতের (অব্যয়) উল্লেখ করেছিলেন। তবে পাণিনির ব্যাকরণেই তার পূর্ববর্তী সমস্ত ভাষাতাত্ত্বিক চিন্তাধারা পূর্ণতা পায় এবং এটি ভবিষ্যতের সমস্ত ভারতীয় ব্যাকরণকে প্রভাবিত করে। তার ব্যাকরণের ওপর ভিত্তি করে কমপক্ষে ১২টি ভিন্ন ব্যাকরণ-তত্ত্বের ধারা ও হাজার খানেক ব্যাকরণ রচিত হয়। ভারতীয় ভাষা গবেষণার কাজ ধ্বনিতাত্ত্বিক ও শব্দের অন্তর্সংগঠন - উভয় দিক থেকেই পাশ্চাত্যের ব্যাকরণের চেয়ে উন্নত বলে গণ্য করা হয়। পাণিনীয় সংস্কৃত ব্যাকরণ সম্বন্ধে বলা হয়ে থাকে যে আজও পৃথিবীর ইতিহাসের আর কোন ভাষার ব্যাকরণে এরকম পুঙ্খানুপুঙ্খতা, অভ্যন্তরীণ সঙ্গতি ও ধারণার সাশ্রয় পরিলক্ষিত হয়নি। ব্লুমফিল্ডের মতে পাণিনির অষ্ট্যাধ্যায়ী "one of the greatest monuments of human intelligence" অর্থাৎ "মনুষ্য বুদ্ধিমত্তার সর্বশ্রেষ্ঠ নিদর্শনের একটি"। এই ব্যাকরণের মূল অংশে প্রায় চার হাজার সূত্র প্রদান করা হয়েছে। কেবল ১৮শ শতকের শেষার্ধে এসেই পাশ্চাত্যের ভাষাতাত্ত্বিকেরা ভারতীয় ব্যাকরণের এই ধারার সাথে প্রথম পরিচয় লাভ করেন।
১৯শ শতক ও তুলনামূলক ঐতিহাসিক ভাষাবিজ্ঞান
অনেকেই ১৭৮৬ সালকে ভাষাবিজ্ঞানের জন্মবছর হিসেবে গণ্য করেন। ঐ বছরের ২৭ সেপ্টেম্বর তারিখে ভারতে কর্মরত ব্রিটিশ প্রাচ্যবিদ স্যার উইলিয়াম জোন্স কলকাতার রয়াল এশিয়াটিক সোসাইটির এক সভায় একটি গবেষণাপত্র পাঠ করেন, যাতে তিনি উল্লেখ করেন যে সংস্কৃত, গ্রিক, লাতিন, কেল্টীয় ও জার্মানীয় ভাষাগুলোর মধ্যে উল্লেখযোগ্য রকমের গাঠনিক সাদৃশ্য রয়েছে এবং প্রস্তাব করেন যে এগুলো সবই একই ভাষা থেকে উদ্ভূত। জোন্সের এই আবিষ্কারের ওপর ভিত্তি করে সমগ্র ১৯শ শতক জুড়ে ঐতিহাসিক ভাষাবিজ্ঞানীরা তুলনামূলক কালানুক্রমিক পদ্ধতি অনুসরণ করে বিভিন্ন ভাষার ব্যাকরণ, শব্দভাণ্ডার ও ধ্বনিসম্ভারের মধ্যে তুলনা করার চেষ্টা করেন এবং ফলশ্রুতিতে আবিষ্কার করেন যে প্রকৃতপক্ষেই লাতিন, গ্রিক ও সংস্কৃত ভাষাগুলো পরস্পর সম্পর্কিত, ইউরোপের বেশির ভাগ ভাষার মধ্যে বংশগত সম্পর্ক বিদ্যমান এবং এগুলো সবই একটি আদি ভাষা প্রত্ন-ইন্দো-ইউরোপীয় ভাষা থেকে উদ্ভূত। রাস্‌মুস রাস্ক, ফ্রান্ৎস বপ, ইয়াকপ গ্রিম, প্রমুখ ইউরোপীয় ভাষাবিজ্ঞানী তাদের গবেষণা প্রকাশ করা শুরু করেন। ১৯শ শতকের শেষ চতুর্থাংশে লাইপ্‌ৎসিশ-ভিত্তিক "নব্যব্যাকরণবিদেরা" (Jung-grammatiker; কার্ল ব্রুগ্‌মান, হের্মান অস্ট্‌হফ, হের্মান পাউল, প্রমুখ) দেখান যে শতাব্দীর পর শতাব্দী ধরে আদি ভাষাগুলোর উচ্চারণের সুশৃঙ্খল, নিয়মাবদ্ধ পরিবর্তনের মধ্য দিয়ে নতুন ভাষাগুলোর উদ্ভব হয়েছে।
একই সময়ে মার্কিন যুক্তরাষ্ট্রে ভাষাবিজ্ঞানের আরেকটি ধারা স্বাধীনভাবে কাজ করে যাচ্ছিল। মার্কিন নৃতাত্ত্বিক ভাষাবিজ্ঞানীরা আমেরিকান ইন্ডিয়ান ভাষাসমূহের ওপর কাজ করতে শুরু করেন। এগুলোর অধিকাংশই ছিল বিলুপ্তির পথে, এবং এগুলোর কোন লিখিত দলিলও ছিল না। ফলে ঐতিহাসিক রচনাসমূহের তুলনা করে নয়, মার্কিন ভাষাবিজ্ঞানীরা মাঠে গিয়ে উপাত্ত সংগ্রহ করে ভাষা বিশ্লেষণ করতেন।
২০শ শতক, সোস্যুর, এককালিক ভাষাবিজ্ঞান ও সংগঠনবাদ
thumb|130px|right|সুইস ভাষাবিজ্ঞানী [[ফের্দিনঁ দ্য সোস্যুর-কে সাংগঠনিক ভাষাবিজ্ঞানের রূপকার হিসেবে গণ্য করা হয়।]] ১৯শ শতকের শেষে সুইস ভাষাবিজ্ঞানী ফের্দিনঁ দ্য সোস্যুর ভাষা গবেষণার গতিধারায় পরিবর্তন আনেন। সোস্যুর-ই প্রথম এককালিক ও কালানুক্রমিক ভাষাবিজ্ঞানের মধ্যে পার্থক্য করেন। ফলে ভাষাবিজ্ঞানীরা বিভিন্ন ভাষার তুলনামূলক ঐতিহাসিক বিচারের পরিবর্তে যেকোন একটি ভাষার একটি নির্দিষ্ট কালের বিবরণের ব্যাপারে দৃষ্টিনিক্ষেপ করেন। সোস্যুর আরও প্রস্তাব করেন যে, ভাষা (langue, লংগ্‌) ও উক্তি (parole, পারোল) দুটি ভিন্ন সত্তা। তার মতে ভাষা হল অদৃশ্য অভ্যন্তরীণ কাঠামো, আর উক্তি হল তার বাস্তব বহিঃপ্রকাশ। সোস্যুর মত দেন যে ভাষা বিভিন্ন আন্তঃসম্পর্কিত, পরস্পরনির্ভর উপাদানে তৈরি একটি সুশৃঙ্খল কাঠামো বা সংগঠন। তার এই মতের ওপর ভিত্তি করে বিংশ শতাব্দীর প্রথমার্ধে সাংগঠনিক ভাষাবিজ্ঞানের সূত্রপাত ঘটে। বিখ্যাত মার্কিন ভাষাবিজ্ঞানী এডওয়ার্ড স্যাপির ও লিওনার্ড ব্লুমফিল্ড ছিলেন ভাষাবৈজ্ঞানিক সংগঠনবাদের পুরোধা। তারা ভাষার গবেষণায় উপাত্তভিত্তিক সাক্ষ্যপ্রমাণের ওপর জোর দেন এবং বলেন যে ভাষাবিজ্ঞানের কাজ ভাষা কী ভাবে কাজ করে তা নৈর্ব্যক্তিক বৈজ্ঞানিক দৃষ্টিভঙ্গি থেকে পর্যবেক্ষণ করা; ভাষা কী রকম হওয়া উচিত, তা নিয়ে গবেষণা করা ভাষাবিজ্ঞানের কাজ নয়। ১৯৩০ ও ১৯৪০-এর দশককে বলা হয় ভাষাবিজ্ঞানের "ব্লুমফিল্ডীয় যুগ"; এ সময় ব্লুমফিল্ড-প্রদত্ত কঠোর নিয়মতান্ত্রিক বিশ্লেষণী পদ্ধতি অনুসরণ করে বহু ভাষার বিবরণমূলক ব্যাকরণ রচিত হয়। এ সময় ভাষাবিজ্ঞানীরা কোন ভাষার মাতৃভাষী ব্যক্তির বিভিন্ন উক্তি সংগ্রহ করতেন ও পুঙ্খানুপুঙ্খভাবে বিভিন্ন নিয়মতান্ত্রিক বিশ্লেষণ প্রয়োগ করে সেগুলোর ভেতরের ধ্বনিতাত্ত্বিক ও বাক্যতাত্ত্বিক সূত্র ও বিন্যাসগুলো আবিষ্কারের চেষ্টা করতেন।
চম্‌স্কি ও আধুনিক ভাষাবিজ্ঞান
thumb|left|250px|চম্‌স্কীয় পদ্ধতিতে বৃক্ষচিত্রের মাধ্যমে একটি অর্থহীন বাক্যের গঠন বর্ণনা ১৯৫০-এর দশকেই কিছু কিছু ভাষাবিজ্ঞানী সংগঠনবাদের দুর্বলতা আবিষ্কার করেন। তারা বলেন, সংগঠনবাদীরা কেবল ভাষার বাহ্যিক রূপ ও দৃশ্যমান উপাত্ত নিয়েই আগ্রহী এবং ভাষাবিজ্ঞানকে অহেতুক উপাত্ত-সংগ্রহ ও বিশ্লেষণের ক্ষুদ্র সীমায় আবদ্ধ করে ফেলেছেন। এর ফলে ভাষার অদৃশ্য অভ্যন্তরীণ সংগঠন ও বিভিন্ন ভাষার বিশ্বজনীন ধর্মগুলো উপেক্ষিত হয়েছে। মার্কিন ভাষাবিজ্ঞানী নোম চম্‌স্কি সংগঠনবাদের বিরুদ্ধে লেখেন এবং ভাষা যে একটি মানসিক প্রক্রিয়া ও পৃথিবীর সব ভাষাই যে কিছু সার্বজনীন বিন্যাস অনুসরণ করে, সে ব্যাপারে জোর দেন। চম্‌স্কির এই লেখার ফলে ভাষাবিজ্ঞানের গতি আরেকবার পরিবর্তিত হয়। চম্‌স্কি বিশ্বাস করেন যে কোন ব্যক্তির অচেতন, অব্যক্ত ভাষাবোধ এবং তার ভাষাপ্রয়োগ দুটি ভিন্ন বস্তু। তার মতে ভাষাবিজ্ঞানীর কাজ হল মানুষের ভাষাবোধ যেসব অন্তর্নিহিত মানসিক সূত্র দিয়ে গঠিত সেগুলো আবিষ্কার করা। এ প্রস্তাবের সমর্থনে ১৯৫৭ সালে Syntactic Structures নামের গ্রন্থে চম্‌স্কি উপস্থাপন করেন তার উদ্ভাবিত "রূপান্তরমূলক সৃষ্টিশীল ব্যাকরণ" নামের একটি ধারণা, যে ব্যাকরণের সূত্রগুলো দিয়ে কোন একটি ভাষার সমস্ত "বৈধ" বাক্যের গঠন ব্যাখ্যা করা সম্ভব। চম্‌স্কি আরও বলেন যে সব ভাষার মানুষই ভাষা বিষয়ক কিছু সার্বজনীন ধারণা নিয়ে জন্মগ্রহণ করে, যাদের সমষ্টিগত নাম তিনি দেন "বিশ্বজনীন ব্যাকরণ"। এই ব্যাকরণের সীমা উদ্ঘাটন করাও ভাষাবিজ্ঞানীর অন্যতম কাজ। উল্লেখ্য, চম্‌স্কীয় ধারায় "ব্যাকরণ" বলতে ভাষাবিষয়ক প্রথাগত কিছু আনুশাসনিক নিয়মের সমষ্টিকে বোঝানো হয় না, বরং মানবমনের বিমূর্ত ভাষাবোধ, যা মানুষকে কথা বলতে, বুঝতে কিংবা নতুন ভাষা শিখতে সাহায্য করে, সেটিকে নির্দেশকারী ও ব্যাখাকারী ভাষাবৈজ্ঞানিক সূত্রসমষ্টিকে বোঝায়। thumb|130px|right|[[নোম চম্‌স্কি (১৯৭৭)]] বিংশ শতাব্দীর দ্বিতীয়ার্ধের আধুনিক ভাষাবিজ্ঞান মূলত চম্‌স্কি প্রস্তাবিত রূপান্তরমূলক ব্যাকরণের ওপর ভিত্তি করে প্রস্তাবিত বিভিন্ন ধরনের ব্যাকরণিক কাঠামোর গবেষণা। চম্‌স্কি বাক্যতত্ত্বকে ভাষাবিজ্ঞানের মূল ধারা হিসেবে প্রতিষ্ঠিত করেন। ৫০ ও ৬০-এর দশকের প্রাথমিক প্রকাশের পর চম্‌স্কির নিজস্ব তত্ত্বের বিবর্তন ঘটেছে বেশ কয়েকবার: "মান তত্ত্ব" থেকে শুরু করে "সম্প্রসারিত মান তত্ত্ব", "শাসন ও বন্ধন তত্ত্ব", "নীতি ও প্রচল", এবং সর্বশেষ "ন্যূনতমবাদী প্রকল্প"। এছাড়া চম্‌স্কীয় তত্ত্বের অনুসরণে কিছু তত্ত্ব গড়ে উঠেছে, যেগুলি ভাষাবিজ্ঞানের লক্ষ্য-সংক্রান্ত চম্‌স্কীয় মতবাদ ও স্বতঃসিদ্ধগুলো অনেকাংশেই মেনে নিয়ে অগ্রসর হয়েছে। এদের মধ্যে "কারক ব্যাকরণ", "সাধারণীকৃত পদ সংগঠন ব্যাকরণ", "সৃষ্টিশীল অর্থবিজ্ঞান", "মস্তক-চালিত পদ সংগঠন ব্যাকরণ", "আভিধানিক কার্যমূলক ব্যাকরণ", "সম্পর্কমূলক ব্যাকরণ" ও "কাম্যতমতা তত্ত্ব" অন্যতম। চম্‌স্কীয় মূলধারার বাইরে আধুনিক ভাষাবিজ্ঞানে শ্রেণীকরণবাদী একটি ধারা আছে, যে ধারার অনুসারী ভাষাবিজ্ঞানীরা বিভিন্ন ভাষাকে তাদের সাদৃশ্য-বৈসাদৃশ্যের ভিত্তিতে শ্রেণীকরণ করার চেষ্টা করেন।
একবিংশ শতাব্দীর প্রারম্ভে এসে মানবমনের বিভিন্ন প্রক্রিয়া সংক্রান্ত সংজ্ঞানাত্মক বিজ্ঞানের একটি অন্যতম শাখা হিসেবে ভাষাবিজ্ঞান নিজের স্থান করে নিয়েছে। ভাষাবিজ্ঞানের গবেষণায় কম্পিউটার ও কম্পিউটার বিজ্ঞানের তত্ত্বের প্রয়োগও বহুলাংশে বৃদ্ধি পেয়েছে।
অ্যাকশন রিপ্লে
অ্যাকশন রিপ্লে হচ্ছে ২০১০ সালে মুক্তিপ্রাপ্ত একটি সায়েন্স-ফিকশন রোমান্টিক ঘরানার হিন্দি চলচ্চিত্র যেটি বিপুল অম্রুতলাল শাহ পরিচালনা করেন, চলচ্চিত্রটিতে অক্ষয় কুমার এবং ঐশ্বর্যা রাই বচ্চন মুখ্য চরিত্রে অভিনয় করেছিলেন। আদিত্য রয় কাপুর, নেহা ধুপিয়া, ওম পুরি, কিরণ খের এবং রাজপাল যাদবও চলচ্চিত্রটিতে গুরুত্বপূর্ণ ভূমিকায় ছিলেন। ২০১০ সালের দিওয়ালী উৎসবে চলচ্চিত্রটি মুক্তি পায়।
এই চলচ্চিত্রটির কাহিনী ১৯৮৫ সালের ইংরেজি চলচ্চিত্র ব্যাক টু দ্য ফিউচার দ্বারা কিছুটা অনুপ্রাণিত। যদিও পরিচালক বিপুল শাহ বলেন যে তিনি অ্যাকশন রিপ্লে এর কাহিনী একটি গুজরাটি মঞ্চ নাটক থেকে নিয়েছেন এবং হারবার্ট জর্জ ওয়েলস এর লেখা দ্য টাইম মেশিন থেকেও কিছুটা নিয়েছেন।
উইলিয়াম কিংডন ক্লিফোর্ড
thumb|right|উইলিয়াম কিংডন ক্লিফোর্ড উইলিয়াম কিংডন ক্লিফোর্ড (মে ৪, ১৮৪৫ - মার্চ ৩, ১৮৭৯) একজন ইংরেজ দার্শনিক ও গণিতবিদ, যিনি দর্শন বিষয়ক লেখালেখিও করেছেন। হারমান গ্রাসমানের সাথে একত্রে তিনি জ্যামিতিক আলজেব্রার একটি শাখা প্রতিষ্ঠা করেন, যা তার সম্মানার্থে ক্লিফোর্ড আলজেব্রা নাম করণ করা হয়।
রিচার্ড ডেডেকিন্ড
ইউলিয়ুস ভিলহেল্ম রিচার্ড ডেডেকিন্ড (Julius Wilhelm Richard Dedekind য়ুলিউস্‌ ভ়িল্‌হেল্ম্‌ রিশাআট্‌ ডেডেকিন্ট্‌; ৬ অক্টোবর ১৮৩১ – ১২ ফেব্রুয়ারি ১৯১৬) একজন জার্মান গণিতবিদ ছিলেন। তিনি বিমূর্ত বীজগণিত, বীজগাণিতিক সংখ্যাতত্ত্ব ও বাস্তব সংখ্যার ভিত্তির ওপর গুরুত্বপূর্ণ কাজ করেন।
জীবনী
ডেডেকিন্ড ১৮৩১ সালের ৬ই অক্টোবর ব্রাউনশেউইগে জন্মগ্রহণ করেন। তার পিতা ইউলিয়ুস উলরিশ ডেডেকিন্ড ব্রাউনশেউইগের কলেজিয়াম ক্যারোলিনামের প্রশাসক ছিলেন। তার মাতা ক্যারোলিন হেনরিয়েট্টা ডেডেকিন্ড (বিবাহপূর্ব এম্পেরিউস) কলেজিয়ামের একজন অধ্যাপকের কন্যা ছিলেন। রিচার্ডের তিনজন বড় ভাইবোন ছিল। বয়ঃপ্রাপ্ত হওয়ার পর তিনি কখনো ইউলিয়ুস ভিলহেল্ম নাম ব্যবহার করতেন না।
তিনি ১৮৪৮ সাল পর্যন্ত কলেজিয়াম ক্যারোলিনামে পড়াশোনা করেন। ১৮৫০ সালে তিনি গটিঙেন বিশ্ববিদ্যালয়ে ভর্তি হন। সেখানে তিনি অধ্যাপক মরিৎজ স্টার্নের নিকট সংখ্যাতত্ত্ব শিখেন। কার্ল ফ্রিড‌রিশ গাউস সে সময়ে অধ্যাপনা করছিলেন, ডেডেকিন্ড তার শেষ শিক্ষার্থী ছিলেন। ১৮৫২ সালে ডেডেকিন্ড তার "উবার ডি টিওরি ডের ইউলারশেন ইন্টিগ্রালে" শীর্ষক সন্দর্ভের রচনা করে তার ডক্টরেট অর্জন করেন।
রচনাবলি
ইংরেজি ভাষায়:
জার্মান ভাষায়:
অ্যালান বুচার
অ্যালান রেমন্ড বুচার (Alan Butcher; জন্ম: ৭ জানুয়ারি, ১৯৫৪) সারের ক্রয়ডন এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৯ থেকে ১৯৮০ সময়কালে ইংল্যান্ডের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও গ্ল্যামারগনের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। বামহাতে ব্যাটিংয়ের পাশাপাশি বামহাতে মিডিয়াম কিংবা স্লো লেফট-আর্ম অর্থোডক্স বোলিংয়ে পারদর্শিতা দেখিয়েছেন অ্যালান বুচার।
শৈশবকাল
সারের ক্রয়ডনে অ্যালান বুচারের জন্ম। বেকেনহাম অনূর্ধ্ব-১১ দলের সদস্যরূপে খেলোয়াড়ী জীবনের শুরুর দিকের খেলায় বুচার অংশ নিয়েছিলেন। অস্ট্রেলিয়ায় তার পরিবার সাড়ে পাঁচ বছর অবস্থান করে। এ সময়েই তার খেলোয়াড়ী জীবনের গঠনকাল অতিক্রমক করছিল ও গ্লেনেগ যুব দলে খেলতে থাকেন। তার অসাধারণ ক্রীড়াশৈলী সকলের মনোযোগ আকর্ষণ করে ও জুনিয়র ক্রিকেটারের পুরস্কার লাভ করেন তিনি। এছাড়াও, সাউদার্ন রেডব্যাকস অনূর্ধ্ব-১৫ দলের পক্ষে খেলার জন্য মনোনীত হন। অস্ট্রেলিয়ায় পিতা-মাতা অবস্থান করছিলেন। তিনি বড়দের দলে যোগ দেন ও গৃহীত দেশ অস্ট্রেলিয়ার পক্ষে খেলার জন্য যোগ্যতা লাভ করেন। অন্যদিকে, তার পিতামাতা ইংল্যান্ডে ফিরে যান।
প্রথম-শ্রেণীর ক্রিকেট
খেলোয়াড়ী জীবনের শুরুতে বামহাতি ফাস্ট-মিডিয়াম বোলার হিসেবে খেলতে নামেন। পরবর্তীকালে বামহাতি উদ্বোধনী ব্যাটসম্যান হিসেবে আক্রমণাত্মক ঢংয়ে পিছনের পায়ে ভর রেখে শর্ট বল খেলার দিকে ধাবিত হন।
১৯৭২ থেকে ১৯৯৮ সময়কালে সারে ও ১৯৮৭ থেকে ১৯৯২ সময়কালে গ্ল্যামারগনের পক্ষে প্রথম-শ্রেণীর ক্রিকেটে অংশ নিয়েছেন অ্যালান বুচার। ইংল্যান্ডের পক্ষে একটিমাত্র টেস্ট খেলার সুযোগ পেলেও প্রথম-শ্রেণীর ক্রিকেটে দূর্দান্ত প্রতাপে রাজত্ব করেছেন। ফলশ্রুতিতে ১৯৯১ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছেন তিনি।
১৯৭২ সালে সারে দলের পক্ষে বোলার হিসেবে খেলতে নামলেও ১৯৭৫ সালে ব্যাটিং উদ্বোধনে নামেন। সারে দলের পক্ষে ১৫ বছর অতিবাহিত করেন। ১৯৭৯ সালে গ্রাহাম ক্লিনটন সারে দলে যোগ দেয়ার পর তারা দুজন সফলতার সাথে দীর্ঘদিনের উদ্বোধনী জুটি হিসেবে মাঠে নামতেন। সারে দলের পক্ষে তারা উনিশটি শতরানের উদ্বোধনী জুটি গড়েন। তন্মধ্যে, ১৯৮৪ সালে ইয়র্কশায়ারের বিপক্ষে ২৭৭ রানের মূল্যবান জুটি ছিল। সারে দলে অবস্থানকালে প্রত্যেক মৌসুমেই গড়ে ১,৩০০ থেকে ১,৭০০ রান তুলেছেন।
টেস্ট ক্রিকেট
৩০ আগস্ট, ১৯৭৯ তারিখে ভারতের বিপক্ষে টেস্ট অভিষেকসহ একমাত্র টেস্টে অংশগ্রহণ করেছিলেন। ১৯৭৯ সালে ভারত দল ইংল্যান্ড গমন করে। সফরকারী দলের বিপক্ষে ওভালে খেলার জন্য মনোনীত হন অ্যালান বুচার। কিন্তু নিজ নামের প্রতি সুবিচার করতে পারেননি। উভয় ইনিংসে তিনি মাত্র ১৪ ও ২০ রান তুলেন। তৎকালীন ইংরেজ অধিনায়ক মাইক ব্রিয়ারলি’র মতামত অগ্রাহ্য করে তাকে আর কোন টেস্টে অন্তর্ভুক্ত করা হয়নি। ব্রিয়ারলি তাকে কাউন্টি খেলায় শীর্ষস্থানীয় ফাস্ট বোলারদের বিপক্ষে সেরা খেলোয়াড়রূপে গণ্য করতেন।
অবসর
১৯৮৬ সালে সারে দল অ্যালান বুচারের সাথে চুক্তি নবায়ণে অস্বীকৃতি জানায় ও তিনি অবসরগ্রহণের কথা ভাবছিলেন। তবে, গ্ল্যামারগন থেকে প্রস্তাবনা আসলে তিনি তা গ্রহণ করেন। ১৯৮৯ সালে গ্ল্যামারগনের অধিনায়কত্ব করেন ও ১৯৯২ সালে খেলা থেকে অবসর নেন। ৬৮৪ ইনিংসে ২২,৬৬৭ রান তুলেন। ৪৬ সেঞ্চুরির মধ্যে সর্বোচ্চ করেন অপরাজিত ২১৬ রান। ১৯৯০ সালটি তার সেরা মৌসুম ছিল। ঐ মৌসুমে ৫৮.৭৭ গড়ে ২,১১৬ রান তুলেন। এছাড়াও, ৩৮.৫৩ গড়ে ১৪১ উইকেট লাভ করেছেন। সেরা বোলিং পরিসংখ্যান গড়েন ৬/৪৮।
কোচিং
৪ মার্চ, ২০১০ তারিখ থেকে ২০১৩ সালের শুরুর দিক পর্যন্ত জিম্বাবুয়ে দলের প্রধান কোচের দায়িত্বে ছিলেন অ্যালান বুচার। জিম্বাবুয়ে ক্রিকেটের উত্থান ও ঘরোয়া ক্রিকেটের উত্তরণে বুচারকে বিবেচনায় আনা হয়। তখন দলটি আত্মবিশ্বাসের তলানীতে অবস্থান করছিল। ২০১০ সালের আইসিসি বিশ্ব টুয়েন্টি২০ প্রতিযোগিতার প্রস্তুতিমূলক খেলায় অস্ট্রেলিয়া ও পাকিস্তানকে পরাজিত করেছিল জিম্বাবুয়ে দল। তবে, মূল খেলাতে আবারও বাঁধার মুখোমুখি হয়। এছাড়াও, দলটি ত্রিদেশীয় প্রতিযোগিতায় শ্রীলঙ্কা ও ভারতকে দুইবার পরাজিত করে। কিন্তু, ২০১১ সালের ক্রিকেট বিশ্বকাপের কোন খেলাতেই জয় পায়নি। জিম্বাবুয়ে দলের সাথে যুক্ত থাকাকালে ‘দ্য গুড মুরুঙ্গু? এ ক্রিকেট টেল অব দি আনএক্সপেক্টেড’ শিরোনামীয় গ্রন্থ ২০১৬ সালে প্রকাশ করেন।
ব্যক্তিগত জীবন
ক্রিকেটের সাথে অ্যালান বুচারের পরিবারের অন্যান্য সদস্যের সক্রিয় সম্পৃক্ততা রয়েছে। তার ভ্রাতৃদ্বয় - ইয়ান বুচার ও মার্টিন বুচার এবং পিতাদের পদাঙ্ক অনুসরণ পুত্রদ্বয় - মার্ক বুচার ও গ্যারি বুচার প্রথম-শ্রেণীর ক্রিকেটে অংশগ্রহণ করেছেন। জ্যেষ্ঠ পুত্র মার্ক বুচার ক্রিকেট খেলে বেশ সুনাম কুড়ান ও সারে দলের অধিনায়কসহ কিছুকাল ইংল্যান্ডের প্রধান ব্যাটিং মেরুদণ্ডের ভূমিকায় অবতীর্ণ হয়েছিলেন। কনিষ্ঠ সন্তান গ্যারি বুচারও সারে এবং গ্ল্যামারগনের পক্ষে খেলেছেন। ১৯৯১ সালে ওভালে সানডে লীগের খেলায় মার্ক ও অ্যালান বুচার একে-অপরের বিপক্ষে প্রতিদ্বন্দ্বিতায় অবতীর্ণ হয়েছিলেন। এ পর্যায়ে মার্কের সারে দলে অভিষেক ঘটেছিল। ২০০৯ সালে ক্রিকেট থেকে মার্ক বুচার তার অবসরের কথা ঘোষণা করেন।
যমজ কন্যার একজন ব্রায়নি বুচার এসেক্স অনূর্ধ্ব-১৫, ক্লেভডন ও হনিউড কমিউনিটি সায়েন্স স্কুলের পক্ষে খেলেছেন। অপর কন্যা সেরি বুচার ক্রিকেট খেলায় অংশ নিলেও জিমন্যাস্টিক্সেই অধিকতর আগ্রহী। তন্মধ্যে, ব্রায়নি বর্ষসেরা অ্যাথলেটের পুরস্কার লাভ করে।
মূল্যায়ন
ক্রিকেট লেখক কলিন বেটম্যান মন্তব্য করেন যে, জনপ্রিয় ও পরিচ্ছন্ন বামহাতি উদ্বোধনী ব্যাটসম্যান ছিলেন। তবে, দূর্ভাগ্যবশতঃ তাকে এক ক্যাপ ক্লাবের সদস্য হিসেবে থাকতে হয়েছে। কাউন্টি ক্রিকেটে ধারাবাহিকভাবে ক্রীড়াশৈলী প্রদর্শন ও দ্রুতগতিসম্পন্ন বোলারদের মোকাবেলা করলেও এক্ষেত্রে তিনি তা করতে পারেননি।
বঙ্গোপসাগর
বঙ্গোপসাগর হলো বিশ্বের বৃহত্তম উপসাগর। এটি ভারত মহাসাগরের উত্তর অংশে অবস্থিত একটি প্রায় ত্রিভূজাকৃতি উপসাগর। এই উপসাগরের পশ্চিম দিকে রয়েছে ভারত ও শ্রীলঙ্কা, উত্তর দিকে রয়েছে ভারত ও বাংলাদেশ এবং পূর্ব দিকে রয়েছে মিয়ানমার ও থাইল্যান্ড। বঙ্গোপসাগরের ঠিক মাঝখানে বিরাজ করছে ভারতের অধিভুক্ত আন্দামান ও নিকোবর দ্বীপপুঞ্জ।
বঙ্গোপসাগরের আয়তন । একাধিক বড়ো নদী এই উপসাগরে এসে মিশেছে। এগুলির মধ্যে উল্লেখযোগ্য গঙ্গা ও তার প্রধান দুই শাখানদী পদ্মা ও হুগলি, ব্রহ্মপুত্র ও তার উশাখানদী যমুনা ও মেঘনা, ইরাবতী, গোদাবরী, মহানদী, কৃষ্ণা, সুবর্ণরেখা, কাবেরী ইত‍্যাদি নদীসমূহ। বঙ্গোপসাগরের নিকটবর্তী গুরুত্বপূর্ণ বন্দরগুলি হল চেন্নাই, চট্টগ্রাম, পায়রা বন্দর, কলকাতা, হলদিয়া, মংলা, পারাদীপ, টুটিকোরিন, বিশাখাপত্তনম ও ইয়াঙ্গুন। বিশ্বের বৃহত্তম সমুদ্রসৈকত কক্সবাজার এই উপসাগরের তীরে বাংলাদেশ রাষ্ট্রে অবস্থিত। এই উপসাগরের তীরে অবস্থিত বিখ‍্যাত পর্যটন কেন্দ্রগুলি হল আন্দামান ও নিকোবর দ্বীপপুঞ্জ, চেন্নাই, পুুুরি, বিশাখাপট্টনম, সুুুুন্দরবন, দিঘা, ফুকে, কুয়াকাটা, চট্টগ্রাম, কক্সবাজার, ত্রিংকোমালি ইত‍্যাদি।
ডান|থাম্ব|বঙ্গোপসাগরে জেলে নৌকার দৃশ্য
বিস্তার
অ্যাডাম’স ব্রিজ (ভারত ও শ্রীলঙ্কার মধ্যে) ও ডোন্ড্রা হেডের (শ্রীলঙ্কার দক্ষিণ বিন্দু) থেকে পোয়েলো ব্রুয়ের উত্তর বিন্দু পর্যন্ত।
নামকরণ
প্রাচীন হিন্দু শাস্ত্রে বঙ্গোপসাগরকে বলা হয়েছে ‘মহোদধি’ (সংস্কৃত: महोदधि, অর্থাৎ, বিরাট জলাধার)। প্রাচীন মানচিত্রগুলিতে এই উপসাগরটি সাইনাস গ্যাঞ্জেটিকাস বা গ্যাঞ্জেটিকাস সাইনাস নামে পরিচিত। এই কথা দুটির অর্থ গঙ্গা উপসাগর।
বঙ্গোপসাগরের অন্যান্য সংস্কৃত নামগুলি হল ‘বঙ্গোপসাগর’ (সংস্কৃত: वङ्गोपसागर), বঙ্গসাগর (সংস্কৃত: वङ्गसागर) ও পূর্বপয়োধি (সংস্কৃত:पूर्वपयोधि, পূর্ব মহাসাগর)।
নদ-নদী
thumbnail|right|উপগ্রহের ছবি: বঙ্গোপসাগরের উপকূলে [[সুন্দরবন, একাধিক নদী এসে পড়েছে এর বুকে]] বাংলাদেশ ও ভারতের অনেক বৃহৎ নদী পূর্ব থেকে পশ্চিমে প্রবাহিত হয়ে বঙ্গোপসাগরে পতিত হয়েছে। তন্মধ্যে উত্তরদিক থেকে গঙ্গা, মেঘনা এবং ব্রহ্মপুত্র; দক্ষিণদিক থেকে মহানদী, গোদাবরী, কৃষ্ণা, ইরাবতী এবং কাবেরী নদী উল্লেখযোগ্য। ৬৪ কিলোমিটারব্যাপী (৪০ মাইল) কৌম নদী সবচেয়ে ছোট নদী হিসেবে সরু খাল দিয়ে এবং ২,৯৪৮ কিলোমিটারব্যাপী (১,৮৩২ মাইল) বিশ্বের ২৮তম দীর্ঘ নদী হিসেবে ব্রহ্মপুত্র নদ বাংলাদেশ, চীন, নেপাল ও ভারতের মধ্য দিয়ে প্রবাহিত হয়ে বঙ্গোপসাগরে মিলিত হয়েছে। সুন্দরবন ম্যানগ্রোভ বনাঞ্চল গঙ্গা, ব্রহ্মপুত্র ও মেঘনা নদীর ব-দ্বীপকে ঘিরে গঠিত হয়েছে। মিয়ানমারের (সাবেক বার্মা) ইরাওয়াদি (সংস্কৃত ইরাবতী) নদীও এ উপসাগরে মিলিত হয়েছে এবং একসময় গভীর ও ঘন ম্যানগ্রোভ বনাঞ্চলের সৃষ্টি করেছিল।
সমুদ্র বন্দর
thumbnail|বাম|[[বিশাখাপত্মম, ভারতের ব্যস্ততম সমুদ্রবন্দর।]] বাংলাদেশের প্রধান তিনটি সমুদ্রবন্দর চট্টগ্রাম,পায়রা ও মংলা বন্দর এই উপসাগরে অবস্থিত। ভারতের প্রধান সমুদ্র বন্দরের মধ্যে কাকিনাদা, চেন্নাই, বিশাখাপত্মম, কলকাতা, তৃণকমলি, পন্ডিচেরী এবং পারাদিপ। মায়ানমারের পূর্ববর্তী রাজধানী ও সর্ববৃহৎ নগরী ইয়াংগুন, বঙ্গোপসাগরের একটি উল্লেখযোগ্য সমুদ্রবন্দর।
দ্বীপপুঞ্জ
বঙ্গোপসাগরে অনেকগুলো দ্বীপমালা রয়েছে। তন্মধ্যে - আন্দামান, নিকোবর এবং মার্গুই দ্বীপপুঞ্জ অন্যতম। উত্তর-পূর্বে মিয়ানমার উপকূলের চিদুবা দ্বীপপুঞ্জ কয়েকটি কর্দমাক্ত আগ্নেয়গিরির জন্য বিখ্যাত যা মাঝে মাঝে সক্রিয় হয়। গ্রেট আন্দামান হচ্ছে আন্দামান দ্বীপমালার প্রধান দ্বীপ; অন্যদিকে রিচি'র দ্বীপটি ক্ষুদ্রতম দ্বীপপুঞ্জের আওতাধীন। ৫৭২টি দ্বীপের মধ্যে ৩৭টিতে অধিবাসী রয়েছে। আন্দামান ও নিকোবর দ্বীপেই বেশীরভাগ লোক বাস করে যা মোট জনগোষ্ঠীর ৬.৫%।
সমুদ্র সৈকতসমূহ
thumb|right|দীঘা সমুদ্র সৈকতে সূর্যাস্ত। thumb|[[কক্সবাজার, বিশ্বের সর্ববৃহৎ বিস্তৃত সমুদ্র সৈকত। ]] thumbnail|right| সেন্ট মার্টিন্স দ্বীপ, বাংলাদেশের একমাত্র প্রবাল দ্বীপ
প্লেট টেকটোনিক্স
ভারত মহাসাগরের অন্তর্গত বঙ্গোপসাগর একটি লবনাক্ত জলের সমুদ্র।পৃথিবীর লিথোস্ফিয়ারকে টেকটোনিক প্লেট বলা হয়। বঙ্গোপসাগরের নীচে, যা দুর্দান্ত ইন্দো-অস্ট্রেলিয়ান প্লেটের অংশ এবং আস্তে আস্তে উত্তর পূর্ব দিকে অগ্রসর হচ্ছে। এই প্লেটটি সুন্দা ট্রেঞ্চে বার্মা মাইক্রোপ্লেটের সাথে দেখা করে। নিকোবর দ্বীপপুঞ্জ এবং আন্দামান দ্বীপপুঞ্জ বার্মা মাইক্রোপ্লেটের অংশ আর ইন্ডিয়া প্লেট সুন্দা ট্রেঞ্চ বা জাভা ট্রেঞ্চে বার্মা প্লেটের নিচে পরিচালনা করে। এখানে, একে অপরের উপর দুটি প্লেটের চাপ চাপ এবং তাপমাত্রা বৃদ্ধি করে যার ফলে মায়ানমারে আগ্নেয়গিরির মতো আগ্নেয়গিরির সৃষ্টি হয় এবং সুন্দা আর্ক নামে একটি আগ্নেয়গিরির চাপ তৈরি হয়। সুমাত্রা-আন্দামান ভূমিকম্প এবং এশিয়ান সুনামি এই অঞ্চলে চাপের ফলে একটি সাবমেরিন ভূমিকম্পের ফলে ধ্বংসাত্মক সুনামির সৃষ্টি হয়েছিল।
সামুদ্রিক ভূতত্ত্ব
সিলোন দ্বীপ এবং করোম্যান্ডেল উপকূল থেকে উপসাগরের মাথার দিকে প্রসারিত ৫০ মিটার জোন এবং দক্ষিণ দিকের দিকে আন্দামান ও নিকোবার দ্বীপকে আলিঙ্গন করা একটি স্ট্রিপ দিয়ে সমুদ্রের নিচে ১০০ ফুট লাইন দ্বারা আবদ্ধ; প্রায় ৫০ মি। এর বাইরে ৫০০মি ব্যাপী সীমা রয়েছে। গঙ্গার মুখের বিপরীতে, যদিও এই গভীরতার মধ্যে অন্তরগুলি বদ্বীপ প্রভাব দ্বারা খুব বেশি প্রসারিত হয়।
সোয়াচ অফ ন গ্রাউন্ডটি বঙ্গোপসাগরের ১৪ কিলোমিটার প্রশস্ত গভীর সমুদ্রের উপত্যকা। এই উপত্যকার গভীরতম রেকর্ড করা অঞ্চলটি প্রায় ১৩৫০ মি। সাবমেরিন উপত্যকাটি বেঙ্গল ফ্যান বা বঙ্গ পাখার অংশ, বিশ্বের বৃহত্তম সাবমেরিন পাখা।
সামুদ্রিক জীববিজ্ঞান, উদ্ভিদ এবং প্রাণীজন্তু
বঙ্গোপসাগর জৈব বৈচিত্র্যে পূর্ণ, প্রবাল শৈবাল, মোহনা, মাছের জাল এবং নার্সারি অঞ্চল এবং ম্যানগ্রোভের মধ্যে বিভক্ত। বঙ্গোপসাগর বিশ্বের বৃহত্তম সামুদ্রিক বাস্তুসংস্থানগুলির মধ্যে একটি।
কেরিলিয়া জর্দোনি হ'ল বঙ্গোপসাগরের একটি সাগর সাপ। গ্লোরি অফ বেঙ্গল শঙ্কু Conus bengalensis এমন একটি সমুদ্র শৈল যা বঙ্গোপসাগরের সৈকত বরাবর ছবি তোলা যায় একটি বিপন্ন প্রজাতি, জলপাই রাইডলি সমুদ্র কচ্ছপ বাঁচতে পারে কারণ ভারতের ওড়িশার গহিরমাথা সমুদ্র সৈকত, গহিরমাথা সামুদ্রিক বন্যজীবন অভয়ারণ্য, বাসা বাঁধতে পারে মার্লিন, ব্যারাকুডা, স্কিপজ্যাক টুনা, (ক্যাটসুওয়োনাস পেলেমিস), ইয়েলোফিন টুনা, ইন্দো-প্যাসিফিক হ্যাম্পব্যাকড ডলফিন (সওসা চিনেসিস), এবং ব্রাইডের তিমি (বালেনোপেটেরা এডেনি) সামুদ্রিক প্রাণীগুলির মধ্যে কয়েকটি। বঙ্গোপসাগর হোগফিশ (বোডিয়ানাস নিলি) এক প্রকার র‌্যাবস যা টর্বিড লেগুন রিফ বা অগভীর উপকূলীয় শৈলীতে বাস করে। ডলফিনগুলির স্কুলগুলি দেখা যায়, সেগুলি বোতল নাক ডলফিন (টারসিওপস ট্রানক্যাটাস), প্যান্ট্রপিকাল স্পটেড ডলফিন (স্টেনেলা অ্যাটেনুয়াতা) বা স্পিনার ডলফিন (স্টেনেলা লংগেরোস্ট্রিস)। টুনা এবং ডলফিন সাধারণত একই পানিতে বাস করে। অগভীর ও উষ্ণতর উপকূলীয় জলে ইরাবাদি ডলফিনগুলি (অর্কেইলা ব্রিভিরোস্ট্রিস) পাওয়া যায় |
গ্রেট নিকোবর বায়োস্ফিয়ার রিজার্ভ অনেক প্রাণীকে অভয়ারণ্য সরবরাহ করে যার মধ্যে কয়েকটিতে লবণাক্ত জলের কুমির (ক্রোকোডিলাস প্যারোসাস), দৈত্য চামড়াযুক্ত সমুদ্রের কচ্ছপ (ডেরোমেলিস করিয়াসিয়া) এবং মালায়ান বাক্স টার্টল (কুওরা অ্যাম্বোইনেসিস কমারোমা) অন্তর্ভুক্ত রয়েছে।
আরেকটি বিপন্ন প্রজাতির রাজকীয় বেঙ্গল টাইগার সুন্দরবন একটি বিশাল ইস্টুয়ারিন ডেল্টাকে সমর্থন করে যা গঙ্গা নদী ডেল্টায় একটি ম্যানগ্রোভ অঞ্চল ধারণ করে|
রাসায়নিক সমুদ্রবিদ্যা
বঙ্গোপসাগরের সীমানা উপকূলীয় অঞ্চলগুলি খনিজ সমৃদ্ধ। শ্রীলঙ্কা, সেরেন্দিব বা রত্না - দ্বিপা যার অর্থ জেম দ্বীপ। অ্যামেথিস্ট, বেরিল, রুবি, নীলা, পোখরাজ এবং গারনেট হ'ল শ্রীলঙ্কার কিছু রত্ন। গারনেট এবং অন্যান্য মূল্যবান রত্নগুলি ওড়িশা এবং অন্ধ্র প্রদেশেও প্রচুর পরিমাণে পাওয়া যায়|
কৌশলগত গুরুত্ব
বঙ্গোপসাগর কেন্দ্রীয়ভাবে দক্ষিণ এবং দক্ষিণ-পূর্ব এশিয়ায় অবস্থিত। এটি দুটি বিশাল অর্থনৈতিক ব্লক, সার্ক এবং আসিয়ান এর কেন্দ্রে অবস্থিত। এটি উত্তরের চীনের দক্ষিণাঞ্চলীয় অঞ্চল এবং ভারত ও বাংলাদেশের প্রধান সমুদ্র বন্দরগুলিকে প্রভাবিত করে। চীন, ভারত, এবং বাংলাদেশ মালয়েশিয়া, থাইল্যান্ড এবং ইন্দোনেশিয়ার সাথে সমুদ্র তীরে সন্ত্রাসবাদ রোধে সহযোগিতা বাড়াতে নৌ সহযোগিতা চুক্তি করেছে। এর অন্তর্নিহিত দ্বীপগুলি (আন্দামান ও নিকোবর দ্বীপপুঞ্জ) এবং, সবচেয়ে গুরুত্বপূর্ণ, বঙ্গোপসাগরের সাথে উপকূলের পাশাপাশি পারাদীপ কলকাতা, চেন্নাই, বিশাখাপত্তনম, টুটিকোরিন, চট্টগ্রাম এবং মংলা প্রভৃতি প্রধান বন্দরগুলি এর গুরুত্বকে যুক্ত করেছে।
চীন সম্প্রতি মিয়ানমার ও বাংলাদেশের সাথে সম্পর্ক স্থাপনের মাধ্যমে এই অঞ্চলে প্রভাব ফেলতে চেষ্টা করেছে। আমেরিকা যুক্তরাষ্ট্র বাংলাদেশ, মালয়েশিয়া, সিঙ্গাপুর, থাইল্যান্ড এবং সম্প্রতি ভারতের সাথে বড় অনুশীলন করেছে | বঙ্গোপসাগরে সর্বকালের বৃহত্তম যুদ্ধযুদ্ধ, যা মালবার২০০৭ নামে পরিচিত, ২০০৭ সালে অনুষ্ঠিত হয়েছিল এবং মার্কিন যুক্তরাষ্ট্র, বাংলাদেশ, থাইল্যান্ড,সিঙ্গাপুর,জাপান এবং অস্ট্রেলিয়া থেকে নৌযানগুলি অংশ নিয়েছিল। ভারত ছিল অংশগ্রহণকারী। বাংলাদেশের সমুদ্র অঞ্চলের অঞ্চলে প্রাকৃতিক গ্যাসের প্রচুর পরিমাণে জমা দেওয়া ভারত ও মায়ানমারকে একটি আঞ্চলিক বিবাদে গুরুতর জরুরি করে তুলেছিল। কিছু তেল ও গ্যাস ব্লকের অধিকার নিয়ে বিরোধের কারণে মিয়ানমার ও ভারতের মধ্যে বাংলাদেশের সাথে সংক্ষিপ্ত কূটনৈতিক বিভেদ সৃষ্টি হয়েছে।
বাংলাদেশ ও মিয়ানমারের মধ্যে বিতর্কিত সমুদ্রসীমা সীমানা ২০০৪ এবং ২০০৯ সালে সামরিক উত্তেজনা সৃষ্টি করেছিল। সমুদ্র আইনে আন্তর্জাতিক ট্রাইব্যুনালের মাধ্যমে বাংলাদেশ মিয়ানমার ও ভারতের সাথে সীমানা বিবাদে একটি সমঝোতা চলছে।
নৌ ভূতত্ত্ব
সোয়াচ অব নো গ্রাউন্ড হচ্ছে একটি ১৪ কিলোমিটার ব্যাপী বঙ্গোপসাগরের গভীর সমুদ্রের গভীর খাদ। গভীরতম এই উপত্যকা রেকর্ড আয়তন প্রায় ১৩৪০ মিটার। এখানকার ডুবো গিরিখাত বঙ্গ পাখার অংশ, যা বিশ্বের বৃহত্তম ডুবো গিরিখাত।
ঘূর্ণিঝড় ও ঘূর্ণিবাত্যা
যখন বঙ্গোপসাগরে উৎপত্তি হয়ে ৭৪ মাইল (১১৯ কিলোমিটার) গতিবেগে বাতাস ঘূর্ণায়মান অবস্থায় মৌসুমী ঘূর্ণিঝড়ে রূপান্তরিত হয় তখন তা সাইক্লোন বা ঘূর্ণিবাত্যা নামে আখ্যায়িত হয়। এ সাইক্লোন বা ঘূর্ণিবাত্যাই আটলান্টিক মহাসাগরে হারিকেন নামে পরিচিত। ১৯৭০ সালে এরকমই এক প্রলয়ংকরী ঘূর্ণিঝড়ে তৎকালীন পূর্ব-পাকিস্তানের (বর্তমান বাংলাদেশ) ভোলায় ১ লক্ষ থেকে ৫ লক্ষ অধিবাসী প্রাণ হারান যা স্মরণ করে আজো অনেক লোক শিউরে উঠেন। নিচে প্রাকৃতিক দূর্যোগের দেশ হিসেবে চিহ্নিত বাংলাদেশে বয়ে যাওয়া সাইক্লোনের তালিকা দেয়া হলোঃ-
ঐতিহাসিক স্থান
thumbnail|বাম| বিবেকানন্দের ইলম
বাংলাদেশের জন্য
thumbnail|right|বঙ্গোপসাগরে নৌবাহিনীর যৌথ মহড়া: [[ভারত, মার্কিন যুক্তরাষ্ট্র, জাপান, অস্ট্রেলিয়া ও সিঙ্গাপুর]] বাংলাদেশের একমাত্র সমুদ্রসীমা হবার কারণে দেশের উন্নয়নে বঙ্গোপসাগরের বিশেষ তাৎপর্য রয়েছে। বাংলাদেশ নৌবাহিনী তাদের বাৎসরিক মহড়া এই সাগরেই করে থাকে এবং আন্তর্জাতিক মহড়াও এখানেই হয়ে থাকে। বাংলাদেশ ও যুক্তরাষ্ট্রের নৌবাহিনী নিয়ে গঠিত শেষ যৌথ মহড়াটি হয় ২০০৯ সালের শুরুর দিকে।
ভারতের জন্য
কৌশলগত দিক দিয়ে বঙ্গোপসারগর ভারতের জন্য খুবই গুরুত্বপূর্ণ কারণ বঙ্গোপসারগরের উপকূল দিয়ে তাদের কিছু দুরবর্তী দ্বীপ আছে (আন্দামান দ্বীপপুঞ্জ, নিকোবর দ্বীপপুঞ্জ) এবং কলকাতা, চেন্নাই, ভিজাগ ও তুতিকরিন(Tuticorin) এর মত সমুদ্র বন্দর আছে। ১৯৭১ সালের পাক-ভারত যুদ্ধে নৌবাহিনীর বেশির ভাগ আক্রমনই হয়েছিল বঙ্গোপসারগরে।
দূষণ
প্রতি বছর জানুয়ারি থেকে মার্চ বা তার কাছাকাছি মাসগুলোতে দক্ষিণ এশিয়া এবং ভারত মহাসাগর থেকে আসা বায়ু দূষণ মেঘ বঙ্গোপসাগরের উপর জমা হয়। যার মধ্যে যানবাহনের ধোঁয়া, রান্নাবান্নায় নির্গত ধোঁয়া এবং শিল্প-কারখানার বর্জ্য অন্যতম।
ওগ্যুস্তাঁ-লুই কোশি
ওগ্যুস্তাঁ-লুই কোশি (Augustin Louis Cauchy) (২১শে আগস্ট, ১৭৮৯, প্যারিস, ফ্রান্স – ২৩শে মে, ১৮৫৭, সো, ফ্রান্স) একজন ফরাসি গণিতবিদ, প্রকৌশলী ও পদার্থবিজ্ঞানী ছিলেন। তিনি গণিতশাস্ত্রের অনেকগুলি শাখায় অগ্রপথিকসুলভ অবদান রাখেন, যাদের মধ্যে বাস্তব ও জটিল বিশ্লেষণ, বিন্যাস দলের তত্ত্ব এবং পরম্পরা বলবিজ্ঞান বিষয়ক গবেষণা উল্লেখ্য। তিনি প্রায় এককভাবে বিমূর্ত বীজগণিতের জটিল বিশ্লেষণ ও বিন্যাস দলের তত্ত্ব গবেষণা ক্ষেত্রগুলি প্রতিষ্ঠা করেছিলেন। এ ছাড়া তিনি অসীম ধারার অভিসৃতি ও অপসৃতি, ব্যবকলনীয় সমীকরণসমূহ, নির্ণায়ক, সম্ভাবনা ও গাণিতিক পদার্থবিজ্ঞান বিষয়ে গবেষণা সম্পাদন করেন। তিনি তাঁর পূর্ববর্তী লেখকদের বীজগণিতের সাধারণীয়তা নামক আবিষ্করণী (Heuristic) মূলনীতিটি প্রত্যাখ্যানকারী প্রথম কিছু গণিতবিদদের একজন ছিলেন, যারা কলনবিদ্যার (ক্যালকুলাসের) উপপাদ্যগুলি বিবৃত করেন ও এগুলিকে কঠোর বিধি মেনে প্রমাণ করেন।
বঙ্গোপসাগর
ব্রিটিশ পেনাল কলোনী
thumbnail|ডান|[[আন্দামান দ্বীপপুঞ্জ|আন্দামান দ্বীপপুঞ্জের রোস দ্বীপ (Ross Island)।]] আন্দামান দ্বীপপুঞ্জের একটি অংশ রোস দ্বীপে (Ross Island) ১৮৯৬ সালে কালো পানি অথবা ক্ষুদ্রাতির কারাগার তৈরি হয়। যা ব্রিটিশ পেনাল কলোনী হিসেবে ব্যবহৃত হতো এবং সেখানে রাজনৈতিক বন্দীদের আজীবন কারাবাস দেয়া হতো।
ওগ্যুস্তাঁ-লুই কোশি
একজন জ্ঞানগর্ভ গণিতবিদ হিসেবে কোশি তাঁর সমসাময়িক ও উত্তরসূরীদের উপরে ব্যাপক প্রভাব ফেলেছিলেন। ওলন্দাজ গণিতবিদ হান্স ফ্রয়ডেনটাল বলেছিলেন: "অন্য যেকোনও গণিতবিদের চেয়ে কোশি-র নামেই বেশি সংখ্যায় ধারণা ও উপপাদ্য নামকরণ করা হয়েছে। পদার্থবিজ্ঞানের এক স্থিতিস্থাপকতা বিষয়েই কোশির নামে ১৬টি ধারণা ও উপপাদ্য রয়েছে।"
কোশি একজন বহুলপ্রজ লেখক ছিলেন। তিনি গণিতশাস্ত্র ও গাণিতিক পদার্থবিজ্ঞান ক্ষেত্রের বিভিন্ন বিষয়ের উপরে আনুমানিক আটশত গবেষণামূলক নিবন্ধ ও পাঁচটি পূর্ণাঙ্গ পাঠ্যপুস্তক রচনা করেন।
এলিজাবেথ ওলসেন
এলিজাবেথ চেজ ওলসেন (জন্ম ফেব্রুয়ারি ১৬, ১৯৮৯) হচ্ছেন একজন মার্কিন অভিনেত্রী। তার সাফল্য ওঠে আসে ২০১১ সালে যখন তিনি স্বাধীন থ্রিলার নাটক মার্থা মার্সি মে মার্লেইন-এ অভিনয় করেন, যার জন্য তিনি অন্যান্য পুরস্কারের মধ্যে ক্রিটিক্স' চয়েস মুভি অ্যাওয়ার্ড ফর বেস্ট এক্ট্রেস এবং ইন্ডিপেন্ডেন্ট স্পিরিট অ্যাওয়ার্ড ফর বেস্ট ফিমেল লিড এর জন্য মনোনীত হন। তিনি পরে অভিনয় করেন  সাইলেন্ট হাউজ (২০১১), লিবারেল আর্টস (২০১২), ওল্ডবয় (২০১৩), গডজিলা (২০১৪), আই স দ্য লাইট (২০১৫), ইনগ্রিড গোস ওয়েস্ট (২০১৭) এবং ওয়াইন্ড রিভার (২০১৭)।
তিনি বৈশ্বিক স্বীকৃতি অর্জন করেন যখন তিনি মার্ভেল সিনেম্যাটিক ইউনিভার্স-এর ওয়ান্ডা ম্যাক্সিমঅফ / স্কারলেট উইচ চরিত্রে, ক্যাপ্টেন আমেরিকা: দ্য উইন্টার সোলজার (২০১৪) শেষ কৃতিত্বের দৃশ্যে অভিনয় করেন, তারপর অ্যাভেঞ্জার্স: এজ অব আলট্রন (২০১৫), ক্যাপ্টেন আমেরিকা: সিভিল ওয়ার (২০১৬), অ্যাভেঞ্জার্স: ইনফিনিটি ওয়ার (২০১৮) এবং আসন্ন অ্যাভেঞ্জার্স: এন্ডগেম‎  (২০১৯) চলচ্চিত্রের প্রধান চরিত্রে অভিনয়ের মাধ্যমে।
প্রারম্ভের জীবন
একজন শিশু হিসেবে, তিনি ব্যালে নাচ ও গানের শিক্ষা নিয়েছেন। তিনি ছোট বয়সে অভিনয় শুরু করেন, তার বোনদের চলচ্চিত্রে অভিনয়ের মাধ্যমে। ১১ বৎসর বয়সের পূর্বে, হাউ দ্য ওয়েস্ট ওয়াজ ফান এবং সোজা টু ভিডিও সিরিজ দ্য অ্যাডভেঞ্চার অব মেরি-কেট এন্ড অ্যাশলে-এ তার স্বল্প অভিনয় ছিল। তার বোনদের ভিডিওতে হাজির হওয়ার পর, যখন তিনি চতুর্থ শ্রেণিতে ছিলেন, তখন ওলসেন অন্যান্য অভিনয়ের কাজের জন্য অডিশনে যান। তিনি নর্থ হলিউড, ক্যালিফোর্নিয়ার ক্যাম্পবেল হল স্কুল-এ কিন্ডারগার্টেন থেকে গ্রেড ১২ পর্যন্ত পড়ালেখা করেন।
গ্যাজুয়েশনের পরে, তিনি নিউইয়র্ক ইউনিভার্সিটির টিসচ স্কুল অফ আর্টস-এ ভর্তি হন। ২০০৯-এ, ওলসেন ইউসিন ও'নিল থিয়েটার সেন্টারের ম্যাটস প্রোগ্রামের মাধ্যমে মস্কো আর্ট থিয়েটার স্কুল, মস্কোতে অধ্যয়নরত থেকে একটি সেমিস্টারে ব্যয়িত করেছেন।
ব্যক্তিগত জীবন
ওলসেন নিউইয়র্ক ইউনিভার্সিটির টিশ স্কুল অফ আর্টস এবং আটলান্টিক থিয়েটার কোম্পানিতে যোগ দেন এবং ছয় বছরের অন্তর্বর্তীকালীন গবেষণায় স্নাতক হয়েছেন। তার বড় বোনদের পোশাক লাইন "এলিজাবেথ ও জেমস" তার এবং তার বড় ভাইয়ের নামে নামকরণ করা হয়েছিল।
সেপ্টেম্বর ২০১২-এ, ওলসেন অভিনেতা এবং ফ্যাশন মডেল বয়ড হলব্রোকের সঙ্গে ডেটিং শুরু করেন। মার্চ ২০১৪-এ তাদের বাগদান হয়, কিন্তু তা বলা হয় জানুয়ারি ২০১৫-এ।
মোস্তাফিজুর রহমান সিদ্দিকী
মোস্তাফিজুর রহমান সিদ্দিকী (১ মার্চ ১৯২৫ - ৬ ফেব্রুয়ারি ১৯৯২) পূর্ব পাকিস্তান  ও বাংলাদেশের উদ্যোক্তা, রাজনীতিবিদ, মন্ত্রী ও কূটনীতিক ছিলেন। তিনি ১৯৬০ এর দশকে বেশ কয়েকটি উৎপাদন ও অর্থ ব্যবসা প্রতিষ্ঠা করেছিলেন। তিনি ১৯৭১ সালের বাংলাদেশ মুক্তিযুদ্ধে গুরুত্বপূর্ণ ভূমিকা পালন করেছিলেন, বাংলাদেশের অভ্যন্তরে প্রতিরোধ সংগঠিত করেছিলেন এবং প্রবাসে বাংলাদেশ সরকারের প্রতিনিধিত্ব করতে আমেরিকা ভ্রমণ করেছিলেন। তিনি নবগঠিত রাজ্যে বাণিজ্য ও বৈদেশিক বাণিজ্য মন্ত্রী হন এবং আমেরিকা ও মেক্সিকোতে রাষ্ট্রদূত হন।
প্রাথমিক ও শিক্ষা জীবন
সিদ্দিকী ১৯২৫ সালের ১ মার্চ চট্টগ্রামের সীতাকুণ্ডে (তদানীন্তন পূর্ব বাংলা, এখন বাংলাদেশ ) জন্ম গ্রহণ করেন। তিনি ছিলেন মোহাম্মদ হোসেন চৌধুরীর ছেলে। সীতাকুণ্ডে বিদ্যালয়ের পড়াশোনা শেষে ১৯৪৭ সালে তিনি ভারতের কলকাতা হতে স্নাতকোত্তর ডিগ্রী গ্রহণ করেন। ১৯৪৮ সাল থেকে ১৯৫০ সাল পর্যন্ত ঢাকা বিশ্ববিদ্যালয়ে প্রভাষক হিসেবে দায়িত্ব পালন করেন।
তারপর তিনি একটি ডিগ্রী নিতে লন্ডন বিশ্ববিদ্যালয় গমন করেন এবং ১৯৫৪ সালে ইংল্যান্ড ও ওয়েলসের চার্টার্ড অ্যাকাউন্ট্যান্টস ইনস্টিটিউটে চূড়ান্ত পরীক্ষায় অংশ নেন । তিনি রয়েল ইকোনমিক সোসাইটি এবং রয়েল স্ট্যাটিস্টিকস সোসাইটি উভয়েরই সদস্য নির্বাচিত হয়েছিলেন।
কর্মজীবন
মোস্তাফিজুর রহমান একজন উদ্যোক্তা হিসেবে ১৯৬২ সালে কর্মজীবন শুরু করেন। তিনি ব্যবস্থাপনা পরিচালক ও চেয়ারম্যান হিসাবে একাধিক প্রতিষ্ঠানের দায়িত্ব পালন করেন।  এই প্রতিষ্ঠানগুলো হলো একে খান জুট মিলস লিমিটেড, ইস্টার্ন ইন্স্যুরেন্স কোম্পানি লিমিটেড (বর্তমানে সাধারন বিমা কর্পোরেশনের অংশ), এসকেএম জুট মিলস লিমিটেড, ন্যাশনাল মোটরস লিমিটেড, ক্রিসেন্ট মোটরস লিমিটেড, থেরাপিউটিক্স (বাংলাদেশ) লিমিটেড, সিডকো লিমিটেড (ট্রেডিং বিভাগ), সিডকো লিমিটেড (গার্মেন্টস বিভাগ), ফেডারেল ইন্স্যুরেন্স কোম্পানী লিমিটেড, পূর্বের স্পনসর ডিরেক্টর, মার্কেন্টাইল ব্যাংক লিমিটেড (প্রথম পূর্ব পাকিস্তানি ব্যাংক, বর্তমানে পূবালী ব্যাংক লিমিটেড), আল-বারাকাহ ব্যাংক বাংলাদেশ লিমিটেডের প্রতিষ্ঠাতা ভাইস-চেয়ারম্যান ছিলেন।
রাজনৈতিক জীবন
সিদ্দিকী স্বতন্ত্র প্রার্থী হিসাবে ১৯৬২ সালে পাকিস্তান জাতীয় পরিষদের সদস্য নির্বাচিত হন। তিনি ১৯৬৪ সালে আওয়ামী লীগে যোগদান করেন এবং এর কোষাধ্যক্ষ হিসাবে নির্বাচিত হন। তিনি ১৯৬৪ থেকে ১৯৭২ সাল পর্যন্ত চট্টগ্রাম জেলা আওয়ামী লীগের সভাপতিও ছিলেন। ১৯৭০ সালে তিনি আবার পাকিস্তানের জাতীয় সংসদ সদস্য এবং ১৯৭৩ সালে চট্টগ্রাম -২ আসন থেকে বাংলাদেশ সংসদ সদস্য নির্বাচিত হয়েছিলেন।
জেলা আওয়ামী লীগ ও চট্টগ্রামের সংগ্রাম পরিষদের আহ্বায়ক সভাপতি হিসেবে সিদ্দিকী কালুরঘাটের স্বাধীন বাংলা বেতার কেন্দ্রে পাকিস্তান আর্মির বিরুদ্ধে প্রতিরোধ গড়ে তুলেছিলেন। তিনি মুক্তিযুদ্ধের সময় চট্টগ্রাম বিভাগের পাঁচটি জেলা এবং বরিশাল ও ফরিদপুর জেলা নিয়ে গঠিত পূর্বাঞ্চলের (কমান্ড) চেয়ারম্যান ছিলেন। ১৯৭১ সালের জুলাইয়ে মার্কিন যুক্তরাষ্ট্র ও কানাডার সরকারের সমর্থন লবি করার জন্য নির্বাসিত সরকারের দূত হিসাবে তাকে যুক্তরাষ্ট্র এবং কানাডায় প্রেরণ করা হয়।
সামাজিক কর্মকাণ্ড
এমআর সিদ্দিকী তার সামাজিক কাজের জন্যও পরিচিত ছিলেন। তিনি ১৯৫৮ সালে প্রতিষ্ঠিত হয়ে চট্টগ্রাম লায়ন্স ক্লাবের সভাপতি হওয়ার পরে তৎকালীন পূর্ব পাকিস্তানে লায়ন্স আন্দোলনে যোগ দিয়েছিলেন। ১৯৬০ সালে যখন চট্টগ্রামের উপকূলীয় অঞ্চলগুলিতে (হালিশহর, কাট্টলী এবং সীতাকুণ্ড) এক বিধ্বংসী ঘূর্ণিঝড় ও জলোচ্ছ্বাসের আঘাত হচ্ছিল, তখন তার নেতৃত্বে একটি বিশাল ত্রাণ অভিযান পরিচালিত হয়েছিল, যার জন্য তাকে "দ্য লায়ন্স হিউম্যানিস্টিটিভ অ্যাওয়ার্ড" দেওয়া হয়েছিল। লায়ন্স ইন্টারন্যাশনালে খ্যাতিমান, এবং সম্মানসূচক "আন্তর্জাতিক কাউন্সেলর" হিসেবেও তিনি দায়িত্ব পালন করেছিলেন। তাঁর উদ্যোগের মধ্য দিয়ে ১৯৬২ সালে একটি পৃথক অস্থায়ী লায়ন জেলা ৩০৫ ই (পাকিস্তান) গঠন করা হয় এবং তাকে প্রথম জেলাশাসক নির্বাচিত করা হয়।
১৯৬৬ সালে সিদ্দিকী "চট্টগ্রাম লায়ন ফাউন্ডেশন" গঠন করেন, এটি সিংহবাদের ইতিহাসে প্রথম জাতীয় ফাউন্ডেশন। চট্টগ্রাম লায়নস চক্ষু হাসপাতাল (১৯৯৩ সালের ৫ জানুয়ারী সিদ্দিকীর ভিত্তিপ্রস্তর স্থাপন করা হয়েছিল) দক্ষিণ পূর্ব এশিয়া ও ইন্দো-পাক উপমহাদেশের লায়নদের উদ্যোগে শুরু হয়েছিল। পরবর্তীকালে, আগারগাঁওয়ের বাংলাদেশ লায়ন্স ফাউন্ডেশন এবং লায়নস চক্ষু হাসপাতাল ১৯৮৩ সালে পুনরায় সিদ্দিকীর সভাপতিত্বে প্রতিষ্ঠিত হয়। ১৯৭২ সালে বাংলাদেশের অভ্যুদয়ের পরে সিদ্দিকী আবার লায়ন্স ক্লাবগুলি সংগঠিত করার নেতৃত্ব নেন। তিনি ১৯৭২ সাল থেকে ১৯৭৪ সাল পর্যন্ত ৩১৫ই জেলার জেলাশাসক হিসাবে দায়িত্ব পালন করেছিলেন এবং তার বন্ধু, জেলা প্রশাসক মোহাম্মদ খালেদকে সাথে নিয়ে তিনি পুনরায় সংগঠিত হয়ে সমগ্র বাংলাদেশ জুড়ে নতুন ক্লাব গঠন করেন। তিনি ১৯৮৯ সালে ঢাকায় অনুষ্ঠিত "১৭ তম আফ্রিকা এবং দক্ষিণ পশ্চিম এশিয়া লায়ন্স আন্তর্জাতিক ফোরাম" এর ফোরামের চেয়ারম্যান ছিলেন।
অন্যান্য সংস্থা
লায়ন্স ছাড়াও তিনি ওআইএসসিএর (বাংলাদেশ চ্যাপ্টার) সভাপতি, আন্ডার-প্রিভিলেজড চিলড্রেন এডুকেশন প্রোগ্রামের (ইউসিইপি) চেয়ারম্যান এবং সীতাকুণ্ডের কুমিরার লতিফা সিদ্দিকী বালিকা কলেজ ও বালিকা উচ্চ বিদ্যালয়ের প্রতিষ্ঠাতা ছিলেন। তিনি পাকিস্তান বীমা সমিতি, মহানগর চেম্বার অফ কমার্স অ্যান্ড ইন্ডাস্ট্রি, বাংলাদেশ আউশ শিল্প সমিতি সমিতির সভাপতিত্ব সহ বিভিন্ন ধরনের সংগঠন ও সংস্থায় অনেক নেতৃত্বের পদে অধিষ্ঠিত ছিলেন। তিনি বাংলাদেশ জাপান ফ্রেন্ডশিপ সোসাইটির প্রতিষ্ঠাতা রাষ্ট্রপতিও ছিলেন। তিনি বাংলাদেশ চেম্বার অব ইন্ডাস্ট্রিজের গভর্নর ছিলেন, যা তিনি ১৯৮৫ সালে প্রতিষ্ঠা করতে সহায়তা করেছিলেন।
মৃত্যু
সিদ্দিকী ১৯৯২ সালের ৬ ফেব্রুয়ারি ৬৭ বছর বয়সে বাংলাদেশের রাজধানী ঢাকায় মারা যান।